เห็นชอบองค์ประกอบ อ.ก.พ.กระทรวง สรรหาผู้ทรงคุณวุฒินั่งบอร์ดเต็มคณะ
เกลี่ยอัตราระดับ 10-9 นั่งบิ๊ก ศธจ.,เมื่อวันที่ 18 ม.ค. นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยหลังเป็นประธานการประชุมคณะอนุกรรมการข้าราชการพลเรือน (อ.ก.พ.) กระทรวงศึกษาธิการ (ศธ.) ว่า ที่ประชุมเห็นชอบองค์ประกอบของ อ.ก.พ.กระทรวงในส่วนของผู้ทรงคุณวุฒิ จำนวน 3 คน และในส่วนของผู้แทนข้าราชการพลเรือนในกระทรวงศึกษาธิการ จำนวน 5 คน ซึ่งตนเปิดให้เต็มจำนวนตามที่ระบุในคำสั่ง คสช. และพิจารณาเห็นชอบการเกลี่ยอัตรากำลังใน ศธ. เพื่อกำหนดตำแหน่งและแต่งตั้งเป็นศึกษาธิการภาค (ศธภ.) ระดับ 10 จำนวน 12 อัตราและรอง ศธภ. ระดับ 9 จำนวน 12 อัตรา โดยยุบรวมตำแหน่งว่างจากอัตราเกษียณอายุราชการ และตำแหน่งว่างที่ไม่มีคนครองอยู่ จากทั้ง 5 องค์กรหลัก รวมทั้งสิ้นกว่า 100 อัตรา ซึ่งเท่ากับเป็นการเปิดโอกาสให้ข้าราชการได้รับการแต่งตั้งในตำแหน่งที่สูงขึ้น,ด้าน ดร.ชัยพฤกษ์ เสรีรักษ์ ปลัดกระทรวงศึกษาธิการ กล่าวว่า ที่ประชุมเห็นชอบการเกลี่ยอัตรากำลังจากสำนักงานปลัดกระทรวงศึกษาธิการ 10 อัตรา สำนักงานคณะกรรมการการศึกษาขั้นพื้นฐาน (สพฐ.) 5 อัตรา สำนักงานคณะกรรมการการ อาชีวศึกษา (สอศ.) 5 อัตรา สำนักงานคณะกรรมการการอุดมศึกษา (สกอ.) 2 อัตรา และสำนักงานเลขาธิการสภาการศึกษา (สกศ.) 2 อัตรา แต่ตามหลักเกณฑ์ของสำนักงานคณะกรรมการข้าราชการพลเรือน (ก.พ.) ต้องมีจำนวนเงินมากพอที่จะใช้บริหารจัดการ จึงมีการยุบตำแหน่ง และตัดโอนงบประมาณเพิ่มเติมจาก สพฐ.อีก 119 อัตรา เพื่อกำหนดตำแหน่ง ศธภ. และรอง ศธภ. 24 อัตรา นอกจากนี้ยังเห็นชอบให้มีการดำเนินการสรรหา อ.ก.พ.กระทรวงให้เต็มคณะ โดยจะมีการสรรหาผู้แทนข้าราชการพลเรือนในกระทรวงศึกษาธิการ ที่ดำรงตำแหน่งประเภทบริหารระดับสูงก่อน ซึ่งขณะนี้กระทรวงศึกษาธิการมีระดับ 10 จำนวน 29 คน ที่ประชุมจึงมอบหมายให้สำนักงานปลัดกระทรวงศึกษาธิการ (สป.) ซึ่งเป็นฝ่ายเลขานุการไปดำเนินการให้ทั้ง 29 คนเลือกกันเองให้เหลือ 5 คน และนัดประชุมเพื่อพิจารณาเสนอชื่อผู้ทรงคุณวุฒิทั้ง 3 ด้าน คือ ด้านการบริหารทรัพยากรบุคคล ด้านการบริหารและการจัดการและด้านกฎหมาย เพื่อให้ อ.ก.พ.กระทรวงพิจารณาให้เหลือจำนวน 3 คน ซึ่งคาดว่าจะครบองค์ประกอบภายในเดือน ก.พ.นี้ จากนั้นจะมีการแต่งตั้งคณะกรรมการสรรหาเพื่อไปสรรหา ศธภ. และรอง ศธภ. รวมทั้งกำหนดกรอบ และหลักเกณฑ์ในการสรรหาต่อไป.
ที่ประชุมเห็นชอบองค์ประกอบของ อ.ก.พ.กระทรวงในส่วนของผู้ทรงคุณวุฒิ จำนวน 3 คน และในส่วนของผู้แทนข้าราชการพลเรือนในกระทรวงศึกษาธิการ จำนวน 5 คน ซึ่งตนเปิดให้เต็มจำนวนตามที่ระบุในคำสั่ง คสช. และพิจารณาเห็นชอบการเกลี่ยอัตรากำลัง
สรรหาผู้ทรงคุณวุฒิ,องค์ประกอบ อ.ก.พ.กระทรวง,ธีระเกียรติ เจริญเศรษฐศิลป์,ชัยพฤกษ์ เสรีรักษ์